Майканова Сабира
Майканова Сабира (1. 1. 1914- ж. т., Кызыл-Ордо) — казак совет ар­тисти, СССР эл арт. (1970). 
 
 1941-жылдан КПСС мүчөсү. 1932-жылдан М. Ауэзов атн. Казак драма театрынын труппасында (Алматы). 
 Көрүнүктүү ролдору: Коклан (М. Ауэзов, «Кабланды»), Зейнеп (С. Муканов, «Чокан Валиханов»), Толгонай (Ч. Айтматов, «Саманчынын жолу»), Ка­баниха (А Островский, «Добул»), Любовь Яровая (К. Тренёв, «Любовь Яровая») ж. б. 
 Майканова күчтүү жанa эрктүү мүнөздөгү аялдардын образын түзүү менен ийгиликтерге жетишкен. 
 Казак ССР мамл. сыйл. лауреаты (1967). Эмгек Кызыл Туу ордени жанa медалдар менен сыйланган.

Колдонулган адабияттар 
Кыргыз Совет Энциклопедиясы. Башкы редактор Б. О. Орузбаева. -Бишкек: Кыргыз Совет Энциклопедиясынын башкы редакциясы, 1979. Том 4. Лактация - Пиррол.  -656 б.
Казакстан
Инсандар